Spokil

Spokil es un lingua creada par Adolphe Nicolas, un dotor a barcon de la Bourboule, Frans. Un volapukiste, el ia comensa labora sur spokil en 1890, e ia publici un libro sur lo.Nicolas, Adolphe Charles Antoine Marie (1904). Spokil. Langue internationale. Grammaire, exercises, les deux dictionnaires. Paris: Maloine. A un confere en Paris en 1907, el ia es permeteda defende sua lingua. Otra linguas presentada a la confere inclui esperanto, parla, bolak ("la Langue bleue"), idiom neutral, e un lingua nova introduida ido.

Como volapuk, spokil es un combina de "a priori" e "a posteriori", pe, lo inclui la influe de linguas real (spesial la linguas romanica e germanica) e de creas tota nova.

Spele e pronunsia

Spokil ave 21 leteras: a, b, d, e, f, g, h, i, j, k, l, m, n, o, p, r, s, t, u, v, z.

Gramatica

Como esperanto, la roles de parolas ave sufisas fisada:

 -a - nomes
 -e - infinitivas
 -i - preposadas e juntas (derivada)
 -o - ajetivos
 -u - averbos

Lo ave tre articles: le (la), ne (un), e me (alga).

La nomes no cambia per casos. La plural es -s, ma lo pote es ajuntada a la nom, la article, o a otra determinantes.
 les moda = le modas

Ajetivos no cambia.

La pronomes personal es estas:
 Mi - me
 Ti - tu
 El - el (mas)
 Ella - el (fema)
 Ni - nos
 Vi - vos
 Li - los (mas)
 Ellas - los (fema)

La ajetivo de posese es formida par ajunta la sufisa per ajetivos (-o). La pronom de posese es formida par presede la ajetivo par la article (le).

Verbos no varia per person. Los ave esta sufisas per indica tempo e aspeta:

 -e - infinitivo (arbe = labora);
 -ai - presente (arbai = labora);
 -ei - pasada (arbei = ia labora);
 -oi - futur (arboi = va labora);
 -ui - ipotesal (arbui = ta labora);

On pote ance forma la tempo e aspeta de verbos par usa la infinitivo segueda par l- e la sufisas a supra:
arbe lai = arbai
arbe lei = arbei
arbe loi = arboi
arbe lui = arbui

La vose pasiva es creada par ajunta la sufisa -en ante la sufisa per tempo o aspeta:
arbenai - es laborada
arbenei - ia es laborada
arbenoi - va es laborada
arbenui - ta es laborada

La aspeta continuante es creada par ajunta la sufisa -iz ante la sufisa per tempo o aspeta:
arbizai - es laborante
arbizei - ia es laborante
arbizoi - va es laborante
arbizui - ta es laborante

Ambos la vose pasiva e la aspeta continuante pote es usada con la particula l-:
arbenai = arbe lenai
arbizui = arbe lizui
etc

La partisipio ativa es formida como esta:
-iz (pasada)
-az (presente)

La partisipio pasiva es formida par ajunta -en:
-eniz (pasada)
-enaz (presente)

On pote usa la verbo aidante de (ave) per crea plu tempos e aspetas.

Comandas es formida par usa la particula vi:
arbai vi - labora!

Numeros:
1 - ba
2 - ge
3 - di
4 - vo
5 - mu
6 - fa
7 - te
8 - ki
9 - po
10 - nu

Vocabulo

La sinifia jeneral de un parola es portada par un, du, o tre consonantes, e la sinifia plu esata par un o du vocales. Per esemplo:
l e i ave roles eufonial
m e n indica oposantes, positiva e negativa
r sinifia la ideas de oscuria, asconde, vestes, pel, e sirca
k sinifia la ideas de divide, utiles, mano, pote, macina, e ante
s sinifia la ideas de conose, siensa, razona, pensa, serebro, e donce
rb - labora (arbeit)
rg - enerjia (erg)
rk - sirculo (circle)
gn - feu (ignis)
dr - acua (hydro)
br - nuri (bread)
gr - primi (engrave)
pn - aira (pneu)
kl - brilia (éclat)
kr - gera (krieg)
ktr - eletrica (electric)
tr - rica (treasure)
fr - fruta (fruit)
sp - parla (speak)
skr - scrive (scrive)

Par ajunta vocales, on crea parolas propre:
ikr - i (modo) + kr = arma
ikl - i + kl = esplodente
iktr - i + ktr = magnete
istr - i + str (viaja) = veculo
mov - m (positiva) + ov (tende) = ama
nov - n (negativa) + ov = odi

Pos esta radises, on ajunta la sufisas gramatical:
ab - altia
aba - la alta
abe - leva a alta
abi - a alta
abo - alta
abu - en un modo alta

Ave ance sufisas spesial:
-al - jeneral, un colie
-el - ator
-il - strumento
-ol - la fonte de un ata, la corpo, la arbor
-ul - la resulta de un ata, la produidas, la frutas
-ella - fema
-inna - forma peti, -eta

On pote ance crea parolas composada:
ga (solo, tera) + l (per eufonia) + stab (nivel alta) + a (nom)  = galstaba (plano alta)

Esemplo
Mael nio, kui vai o les zeal;Aepseno lezai tio mita.Veze lezai tio tsaeleda.Feleno lezai tio bela,uti o zeal itu o geol.Demai da ni itu ebilai da gelenelas nio.E no apidai ni o fismena.Stu nibai ni le sfail.

Referentes

Categoria:LAI